stanford-oval/wikipedia huggingface dataset:
דיפתונג
תהליכים שפתיים > פירוק דיפתונג

בעברית המקראית התרחש תהליך נוסף, המכונה פירוק דיפתונג, כלומר פירוק של רצף התנועות לשתי הברות נפרדות. כך, למשל, אירע בצורות הנפרד של השמות המלעליים שאות השורש השנייה שלהם היא יו"ד (בית, זית, יין וכדומה). שמות אלה כללו במקור דיפתונג /ay/‏ (bayt, zayt, yayn), אך במרוצת הדורות התפרקו הדיפתונגים לשתי הברות על ידי החדרת תנועה נוספת ([i]) אחרי חצי התנועה [y] ‏ (bayit, zayit, yayin). לעומת זאת, בצורת הנסמך של מילים אלה, חל כיווץ דיפתונג רגיל (בֵּית-ספר, יֵין-קודש).
בשפה העברית

בעברית קיימים ארבעה סוגים של דיפתונג אותם ניתן לכווץ:
| הדיתפונג | הבניינים בהם הוא בא לידי ביטוי | הבניינים בהם הוא בא לידי ביטוי |
| --- | --- | --- |
| [aw/ ---> [ō/ | בניין נפעל (כמו: נַוְלַד ---> נוֹלַד) | בניין הפעיל (כמו: הַוְלִיד ---> הוֹלִיד) |
| [uw/ ---> [ū/ | בניין הופעל (כמו: הֻוְלַד ---> הוּלַד) |  |
| [ay/ ---> [ē/ | בניין הפעיל (כמו: הַיְטִיב ---> הֵיטִיב) |  |
| [iy/ ---> [ī/ | בניין קל (כמו: יִיְנַק ---> יִינַק) |  |
בשפות נוספות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. יש שפות שהדיפתונג הוא משמעותי בהן, אנגלית למשל..
ראו גם

תנועה ורשימת התנועות
דיגרף
היאטוס
ביאורים

↑  ראו דוגמה מספר 2 לכיווץ דיפתונג בשפה העברית, בערך זה.
הערות שוליים

↑  דּוּ־תְּנוּעָה במילון דקדוק [בלשנות] (תרצ"ו, תרצ"ז, תש"ג), באתר האקדמיה ללשון העברית
| --- | --- |
בקרת זהויות :  NLI: 987007549339705171  BnF: cb11975739g (data)  GND: 4150089-1  LCCN: sh99005616  NKC: ph427579
ה'רנ"ט

ה'רנ"ט (5,259) ובקיצור רנ"ט – היא שנה עברית  אשר החלה ביום א' בתשרי, אור ל-17 בספטמבר 1498 (לפי הלוח היוליאני, שהיה נהוג אז), והסתיימה ביום כ"ט באלול, 4 בספטמבר 1499.
המולד של תשרי חל ביום ראשון, 8 שעות ו-293 חלקים. לפיכך זו שנה מסוג בחג. איננה מעוברת, ואורכה 353 ימים.
זו שנה שנייה לשמיטה, ושנת 15 במחזור העיבור ה-277. תקופת ניסן שבשנה זו היא תחילת שנת 23 (סימנה כגיגא) במחזור השמש ה-188.
שנה זו היא שנת 1,430 לחורבן הבית, ושנת 1,810 לשטרות.
לוח שנה > מאפייני לוח השנה

שנה מסוג בחג, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
הליגה הארצית בכדורסל נשים

| --- | --- |

 שם מלא:  הליגה הארצית בכדורסל נשים
 כינוי:  ארצית נשים
 תחום:  כדורסל
 ארגון:  איגוד הכדורסל בישראל
 מדינות:  ישראל
 קבוצות:  48 (12,12,12,12)
 מפעל גבוה:  הליגה הלאומית בכדורסל נשים
 מפעל מקביל:  גביע האיגוד בכדורסל נשים
 מפעל נמוך:  ליגה א' בכדורסל נשים
הליגה הארצית בכדורסל נשים היא ליגת הכדורסל השלישית בישראל לנשים. הליגה מורכבת מקבוצות שהשתתפו בעבר בליגה השנייה או  הראשונה  או שמתיימרות להעפיל אליה. ובנוסף קבוצות חדשות וקבוצות בת של קבוצות מהליגה הלאומית ומליגת העל.
שיטת משחקים

הליגה מחולקת לארבעה מחוזות (צפון/שרון/מרכז/דרום) בשני סיבובים של 11 משחקים. 4 הקבוצות שסיימו במקום הראשון בכל מחוז מעפילות אל טורניר העלייה, כאשר בחצי הגמר נפגשות 4 הקבוצות ושתי המנצחות מעפילות לליגה הלאומית, כאשר שתי המפסידות בחצי הגמר מתחרות על הכרטיס השלישי והקבוצה המנצחת עולה גם היא לליגה הלאומית.
קבוצות הליגה בעונת 2022/2023

פרק זה טעון עדכון. אנא תרמו לוויקיפדיה .
|  | צפון |
| --- | --- |
1: מכבי כרמיאל עירוני
2: הפועל נצרת אורתודוקס
3: מכבי שפרעם
4: הפועל עראבה
5: הפועל נחף
6: הפועל קריית טבעון
7: הפועל ע .הירדן/טבריה
8: הפועל גליל תבור
9: הפועל תמרה
10: הפועל יפיע
11: הפועל סחנין
12: הפועל דיר חנא
|  | שרון |
| --- | --- |
1: אליצור נתניה עירוני
2: הפועל מעגן מיכאל
3: הפועל חיפה
4: הפועל טייבה
5: מכבי חיפה ביכורים
6: עירוני אעבלין
7: מכבי הוד השרון
8: הפועל פתח תקווה
9: מכבי חדרה
10: הפועל שפרעם
11: ביתר כפר יונה
12: הפועל הכרמל עוספיא
|  | מרכז |
| --- | --- |
1: הפועל נס ציונה
2: בני יהודה ת"א עזר
3: עירוני ראש העין קובי
4: הפועל יפו
5: בני יהודה תא/בית דני
6: הפועל ל.ח. חוף השרון
7: בני יהודה באהבה
8: אליצור פתח תקווה
9: מכבי תל אביב/גני תקוה
10: מכבי שהם
11: בני יהודה/כ.באהבה
12: אליצור רמת גן
|  | דרום |
| --- | --- |
1: הפועל ב-ש אלטשולר
2: הפועל ברנר
3: מכבי רחובות טופז
4: עצמה מודיעין
5: אס"א ירושלים ורשה
6: הפועל אשקלון
7: אסא ירושלים/פ.זאב
8: ביתר אשדוד
9: מ.ל.ה.ש ירושלים
10: אליצור ירושלים
11: הפועל באר שבע אסא
12: הפועל מטאור אשדוד
הערות שוליים

↑  ליגה ארצית נשים צפון
↑  ארצית נשים שרון - IBBA, באתר ibasketball.co.il
↑  ארצית נשים מרכז - IBBA, באתר ibasketball.co.il
↑  ליגה ארצית נשים דרום
הוגו גרנסבק

| --- | --- |

 לידה:  16 באוגוסט 1884 לוקסמבורג
 פטירה:  19 באוגוסט 1967 (בגיל 83) ניו יורק
 שם לידה:  Hugo Gernsbacher 
 מדינה:  ארצות הברית, לוקסמבורג 
 פרסים והוקרה:  קצין במסדר כתר האלון (1953)  היכל התהילה של המדע הבדיוני והפנטזיה (1996)  פרס הוגו (1960) 
 www.gernsback.com
 
הוגו גרנסבק (במקור הוגו גרנסבכר, באנגלית: Hugo Gernsback;‏ 16 באוגוסט 1884 – 19 באוגוסט 1967) היה ממציא, סופר ומוציא לאור אמריקני ממוצא לוקסמבורגי. נודע בעיקר כמי שיזם והוציא לאור את המגזין הראשון שכלל תוכן מדע בדיוני. נקרא בפי רבים "אבי תורת הסיפורת". הפרס השנתי לסיפורי המדע הבדיוני והפנטזיה, פרס הוגו, קרוי על שמו.
ביוגרפיה > קריירה

ב-1925, גרנסבק ייסד את תחנת הרדיו "WRNY", שבאוגוסט 1928 החלה לשדר שידורי טלוויזיה ניסיוניים סדירים, מה שהפך אותה לאחד מערוצי הטלוויזיה הראשונים בהיסטוריה (והערוץ השני בארצות הברית). הוא היה גם מהראשונים שהתעסקו עם ז'אנר מדע בדיוני כשהוציא לאור את מגזין המדע הבדיוני הראשון, "Amazing Stories". גרנסבק גילה עניין בתחום אחרי שקרא פרויקט של פרסיוול לוול כשהיה ילד. ב-1929 איבד את הבעלות על העיתון "Amazing Stories", זאת עקב תביעה משפטית שגרמה לו לפשוט את הרגל (עד היום לא ברור אם מדובר בפשיטת רגל אמיתית, או במזימה של גרנסבק, שבעזרתה תכנן לעזוב את מערכת העיתון על מנת להקים אחד חדש). לאחר שזה עזב את מערכת העיתון, הוא הוציא לאור שני עיתוני מדע בדיוני חדשים: "Science Wonder Stories" ו"Air Wonder Stories". שנה אחר-כך, כשבעיות המשבר הכלכלי של גרנסבק נפתרו, העיתונים מוזגו לכדי עיתון אחד הנקרא "Wonder Stories". גרנסבק הפיץ עיתון זה עד 1936, אז מכר אותו להוצאת הספרים "Thrilling Publications" ושם העיתון שונה בשלישית ל"Thrilling Wonder Stories". גרנסבק נודע אז במנהגי המכירות המהירים שלו, ובסכומים הפעוטים יחסית שדרש תמורת יצירותיו.
עוד לפני שסוגת המדע הבדיוני הפכה למוכרת בקרב הספרות, גרנסבק פעל גם כיזם בתעשיית האלקטרוניקה, וסחר בחלקי רדיו שונים בין אירופה לאמריקה ועזר לפשט את חובבות הרדיו בקרב הציבור. באפריל 1908 הוציא לאור את העיתון "Modern Electrics", העיתון הראשון שעסק בתחום חובבות הרדיו ואף באלקטרוניקה ככלל. בינואר 1909 הקים את אגודת חובבי הרדיו של אמריקה, שכללה 10,000 אנשים כבר בשנה הראשונה להיווסדה. ב-1912 האגודה אמדה כבר 400,000 חברים. בנוסף, ב-1913 הוא הוציא לאור מגזין נוסף העוסק בחובבות רדיו, דומה לקודמו, הנקרא "The Electrical Experimenter" (שינה את שמו ל"Science and Invention" ב-1920).
הוא פרסם או ערך, כמעט 60 מגזינים שונים במהלך חייו. הוא פרסם את הספרים Ralph 124C 41+ בשנת 1911 ואת Ultimate World בשנת 1958. הוא גם חזה התפתחויות טכנולוגיות, ביניהן הראדר והטלוויזיה.
על הישגי סופרים בתחום המדע הבדיוני ניתן פרס, המחולק בכל שנה על ידי ההאמנה הבינלאומית לסוגת המדע הבדיוני, אשר נקרא "הוגו", על שמו של גרנסבק.
ביוגרפיה > חייו האישיים

גרנסבק נולד בעיר לוקסמבורג, היגר לארצות הברית כשהיה בן 21 ומאוחר יותר התאזרח במדינה. גרנסבק נישא שלוש פעמים, בפעם הראשונה לרוז הארווי ב-1906, לדורותי קנטרוביץ ב-1921 ולמארי הנצ'ר ב-1951.
גרנסבק רשם לזכותו 80 פטנטים עד מותו (ובכך נוסף לרשימותיו גם התואר ממציא), ביניהם מכונה לדייג הידראולי ומברשת ומסרק אלקטרוניים; הוא נפטר בגיל 83 בעיר ניו יורק ב-19 באוגוסט 1967.
ראו גם

פרס הוגו
ספרות זולה (סוגה)
לקריאה נוספת

"The Gernsback Continuum", אחד מהסיפורים הקצרים הראשונים של ויליאם גיבסון בו מנסה לדמות עצמו בתקופתו של גרנסבק
"M9E Gernsback", ספר אודות האנימה הפופולרית, נקרא על שמו של גרנסבק
שער העיתון "The Electrical Experimenter", אוגוסט 1916
המידו קייטה

המידו קייטה (בצרפתית: Hamidou Keyta; נולד ב-17 בדצמבר 1994 במונטיוויליה שבצרפת) הוא כדורגלן צרפתי המשחק בעמדת קשר הכנף בקבוצת קרבאך מליגת העל האזרית.
קריירת מועדונים

קייטה גדל במחלקת הנוער של אוסר. הוא שיחק בקבוצות המילואים של אוסר ושל לה האבר, ובעונת 2015/2016 שיחק בטרסילאק מהליגה הצרפתית הרביעית, במדיה ערך 27 הופעות ליגה והבקיע תשעה שערים.
לקראת עונת 2016/2017 חתם קייטה בסנט אטיין מליגת העל הצרפתית. תחילה שיחק בקבוצת המילואים של המועדון, וב-8 בינואר 2017 ערך את הופעת הבכורה שלו בקבוצה הראשונה של המועדון, בניצחון 4-1 על IC קרואה במסגרת הגביע הצרפתי, בו גם הבקיע את שערו היחיד במדי המועדון. ב-13 בינואר ערך את הופעת הבכורה שלו בליגה, בתיקו 1-1 נגד ליל במסגרת המחזור ה-20, ובסך הכל ערך ארבע הופעות ליגה במדי המועדון.
בהמשך שיחק קייטה בקבוצת שאמבלי מהליגה הצרפתית השלישית, ובקבוצות דונראה קלראש, ויטורול קונסטנצה ובוטושאן מליגת העל הרומנית. בסך הכל ערך 72 הופעות במסגרת ליגת העל הרומנית, בהן הבקיע 18 שערים.
ב-31 ביולי 2021 חתם קייטה על חוזה לשנתיים בק.ד. סנטה קלרה מליגת העל הפורטוגלית. ב-23 באוגוסט ערך את הופעת הבכורה שלו במועדון, בהפסד 2-0 לבואבישטה במסגרת המחזור השלישי בליגה לעונת 2021/2022. בסך הכל ערך שלוש הופעות ליגה במדי המועדון.
ב-26 בינואר 2022 חתם קייטה על חוזה לשנה וחצי בזירה מליגת העל האזרית. הוא ערך 46 הופעות ליגה במדי המועדון, בהן הבקיע 13 שערים.
ב-3 ביוני 2023 חתם קייטה על חוזה לשלוש שנים בקרבאך מליגת העל האזרית.
הערות שוליים

↑  OFICIAL: KEYTA באתר הרשמי של ק.ד. סנטה קלרה, 31 ביולי 2021 (בפורטוגזית)
↑  Komandamız Hamidu Keyta ilə 1 il yarımlıq müqavilə bağlayıb באתר הרשמי של זירה, 26 בינואר 2022 (באזרית)
↑  Hamidu Keyta "Qarabağ"da באתר הרשמי של קרבאך, 3 ביוני 2023 (באזרית)
המיהידראננצפליה

| --- | --- |
 שיוך:  hydranencephaly 
 מזהים
 מערכת השפה הרפואית המאוחדת:  C0751210 
 
המיהידראננצפליה (באנגלית: Hemihydranencephaly) היא מיקרוצפליה נדירה המאופיינת בהיעדר מוחלט או כמעט מוחלט של קליפת המוח, תוך שמירה על קרומי המוח, גרעיני הבסיס, הפונס, המוח המוארך והמוח הקטן.
זהו סוג מיוחד ונדיר של הידראננצפליה, כשרק שבעה מקרים כאלו דווחו.
לקריאה נוספת

Greco F, Finocchiaro M, Pavone P, Trifiletti RR, Parano E. Hemihydranencephaly: case report and literature review. J Child Neurol. 2001;16 :218–221
הערות שוליים

↑  Piero Pavone, Francesco Nigro, Raffaele Falsaperla, Filippo Greco, Hemihydranencephaly: living with half brain dysfunction, Italian Journal of Pediatrics 39, 2013-01-16, עמ' 3 doi: 10.1186/1824-7288-39-3
↑  מקרי המיהידראננצפליה מדווחים, באתר researchgate
↑  Lorraine S. Dias, K. N. Shivashankara, G. Vivek, Hemihydranencephaly: rare disease with key to secrets of the brain, Case Reports 2011, 2011-01-01, עמ' bcr1220103658 doi: 10.1136/bcr.12.2010.3658
ערך זה הוא קצרמרבנושא רפואה. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
היזמה למחקר יישומי בחינוך

היזמה למחקר יישומי בחינוך היא יחידה של האקדמיה הלאומית הישראלית למדעים. היזמה הוקמה בשלהי שנת 2003 – מיזם משותף של האקדמיה הלאומית הישראלית למדעים, משרד החינוך ויד הנדיב. מתחילת שנת 2010 פועלת היזמה כיחידה של האקדמיה הלאומית הישראלית למדעים. מנהלת היזמה היא ד"ר תמי חלמיש אייזנמן
תיאור ודרכי פעילות

היזמה פועלת לחיזוק תרבות של שימוש בידע מדעי בתהליכי עיצוב מדיניות בחינוך, זאת על מנת לקדם את יכולותיה של מערכת החינוך להתמודד עם אתגרים העומדים לפתחה ולשפר את הישגי החינוך בישראל.
תיאור ודרכי פעילות > הנחות יסוד

הצבה של שאלות מחקר הנגזרות מסדר היום של מקבלי החלטות מעודדת חוקרי חינוך ליצור ידע מועיל לעוסקים בחינוך, תוך כדי שיתוף פעולה עם חוקרים מתחומי ידע אחרים.
מקבלי החלטות בתחום החינוך, ממורים עד הנהלת משרד החינוך, מפיקים תועלת מִיֶדע מוסכם, עדכני ומבוקר, ובו בזמן תורמים מניסיונם המקצועי להתפתחותו של ידע כזה.
תיאור ודרכי פעילות > הנחות יסוד > ערוצי פעילות

היזמה פועלת בשלושה ערוצים מרכזיים:
ועדות מומחים (קונצנזוס) עוסקות בסוגיות מהותיות המעסיקות את מערכת החינוך דרך קבע. אלו סוגיות אשר מעורבים בהן גורמים רבים הפועלים לעיתים בכיוונים מנוגדים. הוועדה מורכבת מכ-10 חוקרים ממגוון דיסציפלינות ותפקידים, העוסקים בהיבטים שונים של הנושא הנבחן. ועדות המומחים פועלות בשיתוף עם הגופים המזמינים במשרד החינוך אך מקפידות על האוטונומיה והחופש האקדמי שלהן. לאחר כשלושים חודשי עבודה הוועדות מגישות לגופים הרלוונטיים במערכת החינוך דוח המציג תמונת מצב מורכבת ועדכנית של הנושא, מסקנות והמלצות יישומיות. כיום פועלות ביזמה ארבע ועדות מומחים: הוועדה לניהול מיטבי של הפיתוח המקצועי וההדרכה (של מורים) במערכת החינוך, בראשות פרופ' מריו מיקולינסר, הוועדה להתאמת תוכניות הלימודים וחומרי לימוד למאה העשרים ואחת, בראשות פרופ' ענת זוהר, הוועדה לטיפוח מיומנויות חברתיות רגשיות במערכת החינוך, בראשות פרופ' רמי בנבנישתי והוועדה בנושא חינוך לערכים והערכתם.
קבוצות עבודה מוקמות לשם גיבוש תוצר קונקרטי הנדרש לקביעת מדיניות או מימושה, למשל מדד, כלי הערכה או יום עיון. קבוצות אלו משלבות אנשי מטה ושטח במשרד החינוך עם חוקרים המתמחים בנושא. בתהליך הנמשך בדרך כלל 8–15 חודשים החוקרים מציגים נקודת מבט תאורטית וביסוס מחקרי התורמים לפיתוח התוצר המבוקש, ואנשי המטה והשטח מציגים את נקודת המבט היישומית ומציפים את האילוצים הקיימים. מתוך תהליך הלמידה המשותף נבנה תוצר יישומי. בשנה האחרונה סיימה את עבודתה קבוצת עבודה שעסקה בפיתוח מדד מגוון חברתי כלכלי (הטרוגניות) בבתי ספר בישראל. בימים אלו החלה לפעול קבוצת עבודה נוספת שעוסקת בפיתוח מדד לשיפור בית–ספרי. לצד זאת נבחנות האפשרויות להקים קבוצות עבודה נוספות. עם הנושאים שעל הפרק נמנים קווים מנחים לשיתוף פעולה בין החינוך הא–פרומלי לפורמלי והטמעה מיטבית של רפורמת ההכלה.
עיבוד והנגשת ידע מחקרי - בערוץ פעילות זה לא נוצר ידע מחקרי חדש אלא מעובדים ומנגשים מקורות מידע שונים ביחס לסוגיות מדיניות או פדגוגיות המצויות על סדר היום במשרד החינוך. ערוץ זה כולל שני אופני פעולה:
מחקר תומך תכנון (מת"ת): אופן פעילות זה נועד לתת מענה לשאלות ממוקדות בסוגיות אקטואליות של מתווי מדיניות במשרד החינוך. המחקר נערך בידי חוקר מטעם היזמה ואורך כשלושה חודשים. התהליך מלֻווה בוועדה אקדמית מייעצת ובמומחה מהתחום. התוצר הוא מסמך ממוקד המציג התייחסות מחקרית לאתגר הנידון וסקירה השוואתית של פתרונות קיימים מהעולם, הן ברמת מדיניות, הן ברמת עקרונות פעולה. בשנה האחרונה נכתבו דוחות מת"ת בנושאים האלה: 1. סקירת תוכניות לימודים בביולוגיה לחטיבה העליונה ברחבי העולם 2. ניהול מתנדבים במוסדות חינוך 3. ללמד את מורי המורים - מה ידוע מהמחקר על דרכים לשיפור עבודתם של מורי המורים 4. הפוגות קצרות בזמן שיעור 5. שילוב וקידום מחוננים ומצטיינים בבתי ספר יסודיים הטרוגניים 6. פרויקט גמר אינטרדיסציפלינרי בבתי ספר תיכון
עיבוד ידע : ערוץ פעולה זה נועד לבסס ולהעשיר את הידע של מתווי מדיניות ביחס לסוגיות הנמצאות בלב העשייה והשיח המחקרי בחינוך. התוצר הוא עיבוד של דוח או מאמר המציג נקודות עיקריות תוך התייחסות להקשר הישראלי. תהליך העבודה על כל מאמר נמשך כחודשיים. בשנה האחרונה עובדו ארבעה תוצרים: 1. מדעי המוח וחינוך 2. למידה והתפתחות מקצועית של מורים 3. מי משלם על החינוך הציבורי? דגשים מתוך דוח של ה– OECD בנושא מימון בתי ספר 4. מימון מערכות של חינוך מכליל
היזמה מפרסמת את תוצרי עבודתה ומנגישה אותם לקהלי יעד שונים במערכת החינוך ולציבור הרחב.
ועדת ההיגוי של היזמה

עדת ההיגוי של היזמה ממונה בידי נשיא האקדמיה הלאומית, והיא אחראית על תוכנית העבודה של היזמה ועל תהליכי השיפוט של התוצרים. פרופ' מנחם יערי חבר בוועדת ההיגוי של היזמה מיום הקמתה ומשנת 2008 ועד היום הוא מכהן כיו"ר הוועדה.
חברי הוועדה
| --- | --- |
פרופ' מנחם יערי - יו"ר: נשיא (אמריטוס) האקדמיה הלאומית הישראלית למדעים
מר אמיר אלשטיין: טבע תעשיות פרמצבטיות
פרופ' נח לוין-אפשטיין: אוניברסיטת תל אביב
פרופ' שאול הוכשטיין: האוניברסיטה העברית בירושלים
פרופ' אלכס לובוצקי: האוניברסיטה העברית בירושלים
פרופ' פאדיה נאסר אבו אלהיג'א: אוניברסיטת תל אביב
פרופ' מייקל פויאר: אוניברסיטת ג'ורג' וושינגטון (ארצות הברית)
פרופ' יוחנן פרידמן: האוניברסיטה העברית בירושלים
גב' יהודית שלוי: מכון אבני ראשה
פעילויות ביזמה

נכון ל-2019 פועלות ביזמה ארבע ועדות מומחים וקבוצת עבודה אחת. כמו כן, נבחנים למעלה מ 10 נושאים במקביל עבור מידע תומך תכנון.
פעילויות ביזמה > פעילויות בהווה

ועדות מומחים:
הוועדה לניהול מיטבי של הפיתוח המקצועי וההדרכה (של מורים) במערכת החינוך בראשות פרופ' מריו מיקולינסר : פיתוח מקצועי איכותי בתחום החינוך וההוראה חיוני בשל האינטרס הציבורי בחינוך מיטבי וכן בשל הידע המצטבר במחקר על הקשר החזק בין איכות ההוראה להישגי התלמידים בכל המדדים. מטרת הוועדה להמליץ על פעולות ולזהות תחומים שבהם ניתן לשפר את הפיתוח המקצועי הקיים.
הסוגיות המרכזיות שאיתן מתמודדת ועדת המומחים: אילו צרכים ומטרות צריכה הלמידה המקצועית של מורים לספק, כיצד מקדמים למידה ופיתוח מקצועי וכיצד תומכים בהם תוך כדי עבודה בבית הספר, מה הם התנאים הנדרשים על מנת לאפשר סוג למידה כזה, וכיצד משלבים למידה כזו עם הפיתוח המקצועי השגור.
פעילויות ביזמה > פעילויות בעבר

היזמה למחקר יישומי בחינוך עוסקת במגוון נושאים הקשורים לתחום החינוך.
להלן כמה מהנושאים שבהם עסקה היזמה בעבר. כל אחת מהפעילויות הניבה פרסומים המסכמים את הפעילות.
מורים רבי-אמן כסוכני שיפור במערכת החינוך
אי-שוויון וחינוך: קשרים בין הגידול באי-שוויון חברתי-כלכלי לבין שוויון בהזדמנויות ובהישגים בחינוך
בין בית ספר למשפחה: קשרי הורים-מורים בעידן משתנה
מערכת חינוך לכול - ולכל אחד
שפה ואוריינות
מחקר מתווה דרך: הצעה לארגון לימודים מחודש
התערבויות טיפוליות בילדים בעלי בעיות או הפרעות בהתנהגות
איך מורים לומדים מצילומי שיעורים?
מה צריכים לדעת העוסקים בהוראת המתמטיקה?
הוראת הערבית במערכת החינוך הישראלית
ממחקר לעשייה בחינוך בגיל הרך
אבחון, מדידה והערכה בגיל הרך
קשרי משפחה-מסגרת חינוך בגיל הרך וזיקתם להתפתחות התלמיד ולהצלחתו במערכת החינוך
רענון מערך האינדיקטורים במערכת החינוך בישראל
מדידה והערכה בחינוך
הערות שוליים

↑  ניהול מיטבי של הפיתוח המקצועי וההדרכה (של מורים) במערכת החינוך. היזמה למחקר יישומי בחינוך
↑  התאמת תוכניות הלימודים וחומרי הלימוד למאה ה-21. היזמה למחקר יישומי בחינוך
↑  טיפוח מיומנויות חברתיות רגשיות במערכת החינוך. היזמה למחקר יישומי בחינוך
ה'רנ"ב

עותק חתום של צו הגירוש של יהודי ספרד
ה'רנ"ב (5,252) ובקיצור רנ"ב – היא שנה עברית  אשר החלה ביום א' בתשרי, אור ל-5 בספטמבר 1491 (לפי הלוח היוליאני, שהיה נהוג אז), והסתיימה ביום כ"ט באלול, 21 בספטמבר 1492.
המולד של תשרי חל ביום ראשון, 4 שעות ו-422 חלקים. לפיכך זו שנה מסוג בחה. היא מעוברת, ואורכה 383 ימים.
זו שנה שנייה לשמיטה, ושנת 8 במחזור העיבור ה-277. תקופת ניסן שבשנה זו היא תחילת שנת 16 (סימנה יויאז) במחזור השמש ה-188.
שנה זו היא שנת 1,423 לחורבן הבית, ושנת 1,803 לשטרות.
אירועים

ג' בניסן – פרסום צו על גירוש ספרד על ידי פרננדו השני מלך ארגון ואשתו המלכה איזבלה הראשונה מקסטיליה
ז' באב – גירוש ספרד: התאריך האחרון לשהיית יהודים על אדמת ממלכות קסטיליה ואראגון אם לא התנצרו
ט' באב – יציאת ספינות כריסטופר קולומבוס (קריסטובל קולון) למסע "להודו" במימון יהודי ועם צוות שחלקו יהודי
לוח שנה > מאפייני לוח השנה

שנה מסוג בחה, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
היסטוריה של עם ישראל
הומבורג

ערך זה עוסק בעיר בחבל הסאר. אם התכוונתם למשמעות אחרת, ראו .
הוֹמבוּרג (בגרמנית: Homburg) היא בירת מחוז זארפפלאץ שבמדינת חבל הסאר שבגרמניה.
גאוגרפיה

הומבורג היא העיר השלישית בגודלה בחבל הסאר. בעיר שוכנת המחלקה לרפואה של אוניברסיטת חבל הסאר. בהומבורג פועלת מבשלת הבירה של חברת קרלסברג. מעסיקים נוספים בעיר הם חברת הצמיגים הצרפתית מישלן וחברת כלי העבודה בוש.
הומבורג ממוקמת בצפון מחוז סארפלאץ-קרייס, בקרבת הגבול של החבל עם מדינת ריינלנד-פפאלץ ולא הרחק מגבול צרפת.  העיר שוכנת במרחק של 16 ק"מ מהעיר נוינקירכן ובמרחק של 36 ק"מ מבירת החבל זארבריקן.
להומבורג הוענקו זכויות ב-1330 וב-1558 והיא הייתה נחלתם של הרוזנים של הומבורג. שטח העיר חולק ב-1499 בין בית נסאו-סארבורגן (Nassau-Saarbrücken) לבין בית פלאץ-צווייבריקן (Pfalz-Zweibrücken). ב-1815 הפכה העיר לחלק מממלכת בוואריה וב-1920 היא הייתה לחלק מחבל הסאר.
כיכר השוק של העיר מוקפת בבניינים מהמאה ה-17 ושרידיו של מבצר הוהנבורג (Hohenburg ), שנבנה במאה ה-12, ושל מבצר קרלסברג, שנבנה בשנים 1778-1785 ונהרס ב-1793, נמצאים בסמוך.
ערים תאומות

צרפת לה בואל (אנ'), צרפת
גרמניה אילמנאו (אנ'), גרמניה
הערות שוליים

| --- | --- |
בקרת זהויות :  NLI: 987007564469905171  GND: 4025772-1  LCCN: n82047467  MusicBrainz: c5a10d06-ac5b-49df-8fc0-d2b5f0a8aec0  NKC: ge383050  VIAF: 312805163   WorldCat (עם VIAF): 312805163
הוגו גלרט (צייר)

| --- | --- |
אין תמונה חופשית
 לידה:  3 במאי 1892 בודפשט, האימפריה האוסטרו-הונגרית 
 פטירה:  9 בדצמבר 1985 (בגיל 93) פריהולד, ארצות הברית 
 מקום קבורה:  בית הקברות קרפשי 
 מקום לימודים:  קופר יוניון  האקדמיה הלאומית לעיצוב 
 
הוגו גלרט, כריכת המגזין ״אלור״, 1916
הוגו גלרט (במקור גרינבאום; בהונגרית: Gellért Hugó; באנגלית: Hugo Gellert;‏ 3 במאי 1892 – 9 בדצמבר 1985) היה מאייר וצייר יהודי-הונגרי-אמריקאי. גלרט היה פעיל רדיקלי וחבר במפלגה הקומוניסטית של אמריקה, ותרם יצירות עבור האקטיביזם הפוליטי בשנות העשרים והשלושים. יצירותיו היו בסגנון ייחודי, והוא נחשב על ידי מבקרי אמנות כאחד היוצרים הפוליטיים הטובים במחצית הראשונה של המאה העשרים.
האיורים שלו פורסמו לראשונה במגזינים הונגריים ואמריקניים קיצוניים. בשנות העשרים עבד גלרט כאמן בצוות המגזין "ניו יורקר" ובעיתון "ניו יורק טיימס".
ביוגרפיה > שנים מוקדמות

הוגו גלרט נולד ב־3 במאי 1892 בבודפשט, שבהונגריה. בשנת 1906 היגרה המשפחה לארצות הברית והגיעה לעיר ניו יורק. הם התיישבו במקום ושינו את שם משפחתם. גלרט למד באקדמיה הלאומית לעיצוב. הוא התחתן עם אישה בשם ליוויה.
ביוגרפיה > אמנות ופוליטיקה

גלרט, סוציאליסט פעיל שהצטרף מאוחר יותר למפלגה הקומוניסטית של אמריקה, ראה בדעותיו הפוליטיות חלק בלתי נפרד מאמנותו. הוא אמר כי "להיות אמן ולהיות קומוניסט זה אותו דבר." הוא השתמש באמנות שלו כדי לקדם את האידיאלים שלו עבור האנשים הפשוטים. חלק גדול מהאמנות שיצר תיארה את מה שהוא ראה בעוולות של הפרדה הגזעית והקפיטליזם. לעיתים קרובות יצירותיו לוו בסיסמאות כהמשך לאיור.
גלרט התנגד למלחמת העולם הראשונה, ופרסם את היצירה הראשונה שלו נגד המלחמה בשנת 1916. עבודתו הוצגה בצורה בולטת הן במגזין המאויר של הפדרציה הסוציאליסטית ההונגרית - ״אלר״ (״קדימה״), וגם במגזין של מקס איסטמן ״ההמונים״ באותה תקופה.  הוא גם יצר איורים רבים למגזין ההמשך של איסטמן, "הליברטור", כמו גם בפרסומים שונים של המפלגה הקומוניסטית בארצות הברית לאחר הקמתה, כמו "הפועלים" והגרסה החדשה של ״ההמונים״. גלרט קיבל תפקיד כאמן בצוות ה"ניו יורקר", בשנת 1925 עבר ל״ניו יורק טיימס״.
בשנת 1927 מונה גלרט למנהיג הארגון האמריקני האנטי-פשיסטי הראשון. בתפקיד זה הוא ארגן הפגנה נגד נשיא ארצות הברית קלווין קולידג', הוא יחד עם אשתו נעצרו בעת הכניסה לבית הלבן.
בשנת 1932 המוזיאון לאמנות מודרנית בעיר ניו יורק, שלא חש בנוח עם האישיות והפוליטיקה הציבורית של גלרט, הוציא את עבודתו של גלרט מהאוסף שלו. עם זאת הם נאלצו לשקול מחדש כאשר אמנים אחרים, שרבים מהם לא היו שותפים לאידיאליזם החברתי של גלרט, הגיעו להגנתו כאמנים עמיתים ואיימו לקחת את היצירות שלהם.
בשנת 1934 היה גלרט ממנהיגי "ועד האמנים לפעולה", קבוצה לא פורמלית שהוקמה כדי למחות על מעשה של נלסון רוקפלר שהשמיד את הציור של דייגו ריברה ״בצומת דרכים״ שהיה במרכז רוקפלר. גלרט סייע להקמת מגזין Art Front, שיצא החל מנובמבר 1934 ופורסם בתחילה על ידי איגוד האמנים.
בשנת 1939 עזר גלרט בארגון קבוצות שתמכו במדיניות המלחמה כנגד הפשיזם באירופה, שמנו אלפי אומנים.
מוות ומורשת

גלרט נפטר בעיר פריהולד, ניו ג'רזי ב־9 בדצמבר 1985.
הפרשנויות החברתיות של גלרט, עבודתו ויצירותיו הציבו אותו בין גדולי האמנים החברתיים האמריקאים בעידן ארט דקו, על פי מומחים בתחום.
אחיו ארנסט, גם הוא סוציאליסט, גויס בשנת 1917 אך סירב בטענה שהוא סרבן מצפון. הוא הורשע ונידון למאסר. גלרט נמלט למקסיקו, לאחר שארנסט מת מפצע מירי בכלא בפורט הנקוק, ניו ג'רזי, שנקבע כהתאבדות. אחיהם השלישי לורנס היה אספן מוזיקה; בשנות השלושים תיעד מסורות מחאה בדרום ארצות הברית.
אף על פי שנזכר בזכות אומנותו בדפוס, גלרט צייר גם מספר ציורי קיר ציבוריים. בין ציורי הקיר ששרדו ניתן למצוא את הסדרה המעטרת את הכניסה הקדמית של כל אחד מארבעת הבניינים של חברת דיור פארק סוארד, קואופרטיב לדיור עם 1728 דירות, שנבנה על ידי אברהם קזאן וקרן השיכון המאוחדת.
בשנת 2003 ציורי הקיר האלה הפכו לנושא במחלוקת לאחר שמינהל פרויקט המגורים הנ״ל שעבר לבעלות עסקית פרטית, ניסה להסיר את ארבעת ציורי הקיר הענקיים של גלרט. בטענה שהציורים בסגנון הסוציאליסטי כבר לא מייצגים את האנשים או את שכונת הלואר איסט סייד. מחאות פומביות ואיום בפעולה משפטית ומכשולים אפשריים אחרים, גרמו לעיכוב התוכנית. עדיין ניתן לראות את יצירות האמנות של גלרט בכל אחד מהבניינים.
הערות שוליים

↑  Graphic Witness: Hugo Gellert, www.graphicwitness.org
↑  Hugo Gellert : Biography, web.archive.org, ‏2013-05-16
↑  The Masses collection (ארכיון)
↑  "THE PRESIDENCY: The Coolidge Week: Mar. 26, 1928"
↑  Graphic Witness: Hugo Gellert, www.graphicwitness.org
↑  Hugo Gellert - Primary Accumulation, www.artoftheprint.com
↑  "Lawrence Gellert 1920-1940"
↑  Hugo Gellert: History of a Controversy, web.archive.org, ‏2013-02-25
↑  Mount, Ian (2003-09-21). "NEIGHBORHOOD REPORT: LOWER EAST SIDE; New Masses, Old Murals". The New York Times (באנגלית אמריקאית). ISSN 0362-4331.
| --- | --- |
בקרת זהויות :  NLI: 987007285105105171  PLWABN: 9811342206405606  GND: 12402520X  ISNI: 0000 0000 7867 1913  LCCN: n85382443  NTA: 07216350X  SNAC: w6m74ffj  SUDOC: 085518158  ULAN: 500330278  VIAF: 3394780   WorldCat (עם VIAF): 3394780 
השער הראשון של המגזין הליברטור, יצר הוגו גלרט, 1918